stanford-oval/wikipedia huggingface dataset:
השפלה (רגש)
ביוש באינטרנט

התפתחות הרשתות החברתיות באינטרנט נתנה לכל אדם יכולת לבייש בפומבי, בלי לעבור את אמצעי הסינון המתקיימים באמצעי תקשורת ותיקים. כשפרסום פוסט ובו תלונה על אדם או גורם, לעיתים בצירוף שמו או תמונתו, הפוסט עלול להיות לוויראלי ולהיקרא על ידי אלפי אנשים שחלקם ישתפו אותו, וגורם לאדם שפורסם לבושה רבה. תופעה זו קרויה לעיתים שיימינג (מהמילה האנגלית לבושה - Shame). מלבד הבושה שבהיחשפות גורם הדבר למשקעים נפשיים, בשל הרגשתו של האדם שהפרסום נגדו זוכה לכר נרחב ולתהודה רבה, ואילו תשובותיו אינן זוכות לכך. במקרים קיצוניים וחריגים, היו שהתאבדו בעקבות ביוש באינטרנט שזכה לתהודה רבה, וכאירוע אינטרנטי, גם מכתב ההתאבדות פורסם ברשת חברתית.
הערות שוליים

↑  שיימינג ברשת: "הפלטפורמה אינה אשמה", באתר ynet, 26 במאי 2015
↑  גלעד מורג, מנהל בלשכת האוכלוסין התאבד בעקבות פוסט של אישה שהאשימה אותו באפליה, באתר ynet, 24 במאי 2015
הפוסט בפייסבוק של אריאל רוניס
| --- | --- |
בקרת זהויות :  BnF: cb155394280 (data)  GND: 4299979-0  LCCN: sh93002067  NKC: ph831065
פזל-אללה זאהדי

פזל-אללה זאהדי (בפרסית: فضل‌الله زاهدی, תעתיק מדויק: פָצ'ל-אַלְלָה זְאַהָדִי; 17 במאי 1892 – 2 בספטמבר 1963) היה לוטננט גנרל בכוחות המזוינים של איראן וראש ממשלת איראן בין השנים 1953–1955, לאחר ההפיכה באיראן של שנת 1953, שהונהגה בידי מוחמד רזא שאה פהלווי נגד מוחמד מוסאדק. שירותו של פזל-אללה בבריגדת הקוזאקים הפרסית קישרה אותו עם רזא שאה פהלווי ויורשו, שליטי שושלת פהלווי האיראנית. לאחר שסיים את כהונתו כראש הממשלה, פזל-אללה שימש כשגריר איראן באומות המאוחדות.
ביוגרפיה

זאהדי נולד בעיר המדאן, בתוקפת השושלת הקאג'ארית, בשנת 1892. למשפחתו היה מעמד גבוה בפוליטיקה המדינית בחצר המלוכה של נאסר א-דין שאה קאג'אר וזאהדי החל מוקדם בקריירה צבאית. הוא סיים את לימודיו באקדמיה הצבאית האיראנית בשנת 1916. הוא הצטרף לבריגדת הקוזאקים הפרסית (תחת פיקוד צבא האימפריה הרוסית) ובגיל 25 – בתפקיד מפקד בריגדה – זכה לפרסום כאשר הכניע מרד כורדי במערב איראן, מרד שנערך במסגרת פעילויות של בדלנות כורדית באיראן. שלוש שנים מאוחר יותר זאהדי דיכא תנועת אוטונומיה ערבית בראשות השייח' חזאל ח'אן, בח'וזסתאן. הפעולה נערכה תחת פיקודו ובתמיכתו של שר המלחמה ומפקד הצבא בפועל, רזא ח'אן.
בשנת 1925, זמן קצר לאחר הכנעת המרד בח'וזסתאן, הכריז רזא ח'אן על עצמו כשאה החדש של איראן וייסד שושלת חדשה, שושלת פהלווי. רזא ח'אן, שנקרא עתה בשמו המלוכני רזא שאה פהלווי, מינה את זאהדי למושל צבאי במחוזות ח'וזסתאן ואספהאן, תפקיד שמילא עד ספטמבר 1942, כאשר הפלישה הבריטית-סובייטית לאיראן הביאה לפיטורו מתפקידו. שלטונות הצבא הבריטי חשדו בזאהדי כי הוא תומך בגרמניה הנאצית, והוא הוגלה מאיראן והוחזק במעצר על ידי הבריטים. הוא הורשה לשוב לאיראן בשנת 1945, עם סיומה של מלחמת העולם השנייה. בנובמבר 1949 מונה למושל הצבאי ומפקד המשטרה בטהראן. באותה תקופה הוא גם היה חבר בסנאט החדש שנוצר בהוראת מוחמד רזא שאה פהלווי (בנו ויורשו של רזא ח'אן).
לאחר רצח ראש הממשלה חאג' עלי רזמארא בשנת 1951, זאהדי מונה לשר הפנים בקבינט של ראש הממשלה החדש, חוסיין עלא, והוא המשיך לשמש באותו תפקיד גם בקבינט הראשון של ראש הממשלה החדש מוחמד מוסאדק. עקב אי הסכמה עם מדיניותו של מוסאדק, זאהדי התפטר בדצמבר 1951 ובאוקטובר 1952 הואשם על ידי ראש הממשלה בתכנון הפיכה. במאי 1953 מצא זאהדי מקלט במג'לס (פרלמנט), שם הגן עליו יושב ראש הפרלמנט, אייתוללה אבו אל-קאסים קשאני. לאחר שקשאני איבד את תפקידו ביולי 1953, עזב זאהדי לזמן קצר את איראן.
מאבק הכוחות המחריף בין מוסאדק ומוחמד רזא שאה פהלווי, כמו גם פלגים שונים במג'לס הגיע לשיאו ב-16 באוגוסט 1953, כאשר השאה ברח מאיראן. אולם לפני צאתו מינה השאה – בלחץ נציגי סוכנות הביון המרכזית של ארצות הברית – את זאהדי כראש ממשלה במקומו של מוסאדק. ב-19 באוגוסט הכוחות שהונהגו על ידי זאהדי התארגנו ביחד עם הנסיכה אשרף פהלווי והוציאו לפועל את ההפיכה באיראן, הם הפילו את ממשלתו של מוסאדק, קיבלו על עצמם כוח וסמכות מדינית וקראו לשאה לשוב ארצה. בליל 19 באוגוסט נעצר מוסאדק ומוחמד רזא שאה שב לאיראן.
השאה, שחשש כי זאהדי הפופולרי עלול להוות איום על עמדתו שלו, העביר את זאהדי מתפקידו בשנת 1955, ושלח אותו לשמש כשגריר באו"ם במטה האירופי של הארגון בז'נבה. זאהדי שירת בתפקיד זה עד לפטירתו בשנת 1963. הוא נקבר בחלוקת משפחתו בבית קברות בריי.
ראו גם

ראש ממשלת איראן
ההפיכה באיראן (1953)
מוחמד רזא שאה פהלווי
באפליה

| --- | --- |
 מדינה:  לבנון לבנון
 מחוז:  דרום לבנון
 נפה:  צור
 גובה:  320 מטרים
 קואורדינטות:  33°15′48″N 35°21′54″E﻿ / ﻿33.263333333333°N 35.365°E﻿ / 33.263333333333; 35.365 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבאפליה(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבאפליה  he tabBackground:;tabBorder:#aaa;defaultTab:0;
 
בָּאפְליֶה (בערבית: بافليه; יש הקוראים לו, בָּאפְלֶי, בערבית: بافلي וכך הוא גם מופיע בחלק מהמפות) הוא כפר שיעי, לבנוני בנפת צור, מחוז דרום לבנון.
מקום וגאוגרפיה

הכפר באפליה שוכן בגובה של כ-320 מטרים מעל פני הים, כ-18 קילומטרים מזרחית לעיר צור, כ-3.5 קילומטרים צפונית מזרחית לדבעאל,
שטח הכפר: 3,450 דונם.
אטימולוגיה

החוקר אניס פריחה טען שמקור השם הוא שמי שפירושו 'יישוב מבודד' או 'מקום מדהים'. אחרים הציעו שמקור השם הוא יווני: BAFILIOS, שמשמעותו 'שטוף שמש', או 'חשוף לשמש'.
היסטוריה

בכפר ובסביבתו הקרובה נמצאו ממצאים ארכאולוגיים, כמו: שברי חרסים וסרקופגים שנחצבו בסלע, כלומר, המקום היה מיושב בעבר. לא נערכו חפירות ארכאולוגיות מסודרות, או מחקרים היסטוריים.
דמוגרפיה

בשנת 2014 היו רשומים בכפר 1,744 בעלי זכות בחירה לפרלמנט הלבנוני. 96.6% מהם שיעים, 2.8% סונים והיתר נוצרים.
הערות שוליים

↑  معاني اسماء المدن والقرى اللبنانية ( من الالف إلى الياء), mokawma.yoo7.com (בערבית)
↑  עמוד ענן - המדריך השיתופי לידיעת הארץ, באתר amudanan.co.il
1 2  طوني مفرج, موسوعة قرى ومدن لبنان (עמ' חלק: 2 עמוד: 7), ar.lib.eshia.ir (בערבית)
↑  التوزيع حسب المذاهب للناخبين/ناخبات في بلدة بافليه، قضاء صور محافظة الجنوب في لبنان, إعْرَفْ لبنان (בערבית)
סלאוויטא (מחוז משנה)

מחוז המשנה סלאוויטא (באוקראינית: Славутський район באנגלית: Slavuta Raion) היה מחוז משנה במחוז חמלניצקי באוקראינה. עיר הבירה של המחוז היא סלאוויטא. אוכלוסיית המחוז מנתה 31,301 תושבים (נכון לינואר 2011). מחוז המשנה הוקם בשנת 1923. במחוז היו שתי ערים - סלאוויטא ונטישין, וכן 79 כפרים. שטח המחוז 1162 קמ"ר. המחוז בוטל ביולי 2020, בעקבות רפורמת מחוזות משנה באוקראינה. שטחי מחוז משנה סלאוויטא לשעבר נכללו בתוך מחוז משנה שפטיבקה.
גאוגרפיה

מחוז המשנה סלאוויטא הוא חלק מווהלין, אחד מתוך עשרים מחוזות משנה של מחוז חמלניצקי. הוא מדורג שביעי מבין מחוזות המשנה של מחוז חמלניצקי מבחינת שטחו, והוא מחזיק כ-5.6% מכלל שטח המחוז.
מחוז המשנה סלאוויטא נמצא בקצה הצפוני ביותר של מחוז חמלניצקי. הוא ממוקם דרומית מזרחית למחוז ריבנה, דרומית מערבית למחוז ז'יטומיר, וצפונית מערבית למחוז המשנה שפטיבסקי וצפונית מזרחית למחוז המשנה איזיאסלבסקי במחוז חמלניצקי עצמו. הנהרות הורין, קורצ'יק וצביטוחה זורמים במחוז. קו רכבת חולף דרך המחוז (שפטיבקה–זדולבונוב).
היסטוריה

בין 1923–1932 המחוז היה חלק ממחוז שפטיבסקי, משנת 1932 עד 1937 הוא היה חלק ממחוז ויניציה, ובשנים 1937–1954 היה חלק מקמניץ פודולסק. מאז 1954 הוא חלק ממחוז חמלניצקי. וב־23 בספטמבר 1959 הוא הפך למחוז משנה בפני עצמו. ביולי 2020 בוטל מחוז משנה סלוויטא.
היסטוריה > יישובים יהודיים

לפני מלחמת העולם השנייה הייתה באזור התיישבות יהודית נרחבת, כך נספרו לדוגמה בסלאוויטא 5,102 יהודים בשנת 1939, ניתן למנות גם את האנופיל מקום מגוריו של רבי זושא מאניפולי בה נמנו בשנת 1931 1280 יהודים שהיו כשלשה רבעים מכלל האוכלוסייה, את הכפר קילקייב (אוק') בה נמנו בשנת 1923 653 יהודים. את קרסנוטב (אנ') בה נספרו בשנת 1897 1,222 יהודים שהיו 55.7% מכלל התושבים. ואת ברזדיב (אנ') בה היו 778 יהודים בשנת 1939 שהיו 26% מכלל תושבי העיירה.
הערות שוליים

↑  "סלאוויטא", באתר JewishGen (באנגלית)
↑  "האנופיל", באתר JewishGen (באנגלית)
↑  "קילקייב", באתר JewishGen (באנגלית)
↑  באתר tkfgen
↑  באתר יד ושם (באנגלית)
| --- | --- |
בקרת זהויות :  LCCN: n2010016806  VIAF: 138611509   WorldCat (עם VIAF): 138611509 
ערך זה הוא קצרמרבנושא גאוגרפיה של אוקראינה. אתם מוזמנים לתרום לוויקיפדיה ו.
רציף בסלאוויטא
בראיינט דאנסטון

| --- | --- |

דאנסטון במדי אנאדולו אפס
 לידה:  28 במאי 1986 (בן 38) דרום קנטקי, ארצות הברית
 עמדה:  פורוורד/סנטר
 גובה:  2.03 מטרים
 מספר:  42
 מכללה:  אוניברסיטת פורדהם
 דראפט:  לא נבחר, 2008
 קבוצות כשחקן
 2008–2010 2010–2011 2011 2011–2012 2012–2013 2013–2015 2015–2023 2023–2024 2024–:  מוביס פבוס (קוריאה הדרומית) אריס סלוניקי בני השרון הפועל חולון וארזה אולימפיאקוס אנאדולו אפס וירטוס בולוניה ז'לגיריס קובנה
 הישגים כשחקן
 שחקן ההגנה של היורוליג (2014, 2015) בחירה לחמישייה השנייה של העונה ביורוליג (2017) 
בראיינט קווין דאנסטון ג'וניור (באנגלית: Bryant Kevin Dunston Jr.‎; נולד ב-28 במאי 1986 בדרום קנטקי, ארצות הברית) הוא כדורסלן אמריקאי-ארמני המשחק בעמדת הסנטר בקבוצת ז'לגיריס קובנה מליגת העל הליטאית והיורוליג.
קריירת משחק > ראשית הקריירה

דאנסטון נולד בקנטקי אך גדל ברובע קווינס בעיר ניו יורק. במכללות שיחק דאנסטון בנבחרת אוניברסיטת פורדהם שבניו יורק, כשהוא משחק בכל 120 משחקי הקבוצה בתקופתו שם ומסיים, לאחר ארבע שנים, כמוביל טבלאות הריבאונדים והחסימות של האוניברסיטה בכל הזמנים.
קריירת משחק > קריירה מקצוענית

הקבוצה המקצוענית הראשונה בה שיחק דאנסטון הייתה מוביס פבוס מליגת העל הדרום קוריאנית, שבה שיחק למשך שתי עונות. לאחר מכן עבר לשחק במועדון אריס סלוניקי מליגת העל היוונית. באריס שיחק למשך עונה אחת תחת המאמן הישראלי שרון דרוקר. באמצע עונה זו עבר לשחק בקבוצת בני השרון מליגת העל בכדורסל, עקב אי יכולתה של אריס לעמוד בסכומי חוזהו של דאנסטון והחתמתו של שחקן אחר בעמדת הסנטר.
לקראת העונה הבאה חתם דאנסטון בקבוצת הפועל חולון מהליגה הישראלית, בה שיחק עונה אחת. אחרי עונה מוצלחת במדים הצהובים-סגולים, בה נבחר לחמישיית העונה, היה על סף חתימה בברוקלין נטס מה-NBA, אך לבסוף עבר לפלקנסטרו וארזה. בווארזה שיחק עונה נוספת, עד שבעונת 2013 חתם באולימפיאקוס פיראוס מליגת העל היוונית, שבמדיה שיחק לראשונה ביורוליג. בעונתו הראשונה ביוון העמיד ממוצעים גבוהים של 10.3 נקודות, 5.3 ריבאונדים, 1.1 חטיפות ו-1.3 חסימות למשחק על פני 29 משחקים - הוביל את היורוליג בחסימות לאותה עונה. העונה הסתיימה בהפסד של היוונים לריאל מדריד בשלב ההצלבה (רבע הגמר). בסיום העונה זכה דאנסטון בפרס שחקן ההגנה של היורוליג לעונת 2013/2014.
בעונת 2014/2015 המשיך דאנסטון את היכולת ההגנתית הגבוהה שלו, ואף זכה פעם נוספת בפרס שחקן ההגנה של העונה. בזירה המקומית זכתה אולימפיאקוס בעונה זו באליפות הליגה היוונית. בסיום עונה זו הסתיים חוזהו של דאנסטון בפיראוס, והוא עבר לשחק בקבוצת אנאדולו אפס מליגת העל הטורקית והיורוליג. בעונתו הראשונה בקבוצה זכה איתה בגביע הנשיאים, והעמיד ממוצעים של 7.9 נקודות, 5.0 ריבאונדים ו-1.1 חסימות למשחק על פני 24 משחקים ביורוליג.
בעונת 2016/2017 זכה דאנסטון להצלחה אישית ביורוליג, כשנכלל בחמישיית העונה השנייה, ובליגה הטורקית, כשנבחר למשחק האולסטאר של הליגה.
ב-25 ביולי 2023, לאחר כשמונה שנים בקבוצה הטורקית חזר דאנסטון לאיטליה וחתם על חוזה לעונה עם אופציה לעונה נוספת בוירטוס בולוניה.
ב-17 ביולי 2024 עבר לז'לגיריס קובנה וחתם על חוזה לשנה.
קריירת משחק > קריירה בינלאומית

דאנסטון היה במגעים לקבלת דרכון סלובני, שלא הבשילו לבסוף לכדי אזרחות - על מנת לשחק בנבחרת סלובניה בכדורסל. ב-2016 קיבל דאנסטון אזרחות ארמנית, ושיחק עם נבחרת ארמניה באליפות אירופה בכדורסל לנבחרות קטנות במולדובה באותה שנה, כשהוא עוזר לה לזכות במדליית הזהב.
תארים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  תארים אישיים חמישיית העונה השנייה ביורוליג: 2016/2017  שחקן ההגנה של היורוליג: 2013/2014, 2014/2015  שחקן ההגנה של העונה בליגת העל היוונית: 2014/2015  חמישיית העונה בליגת העל הישראלית: 2011/2012 |  תארים קבוצתיים אולימפיאקוס: זכייה בגביע הבין-יבשתי בכדורסל (2013)  זכייה באליפות ליגת העל היוונית (2014/2015) אנאדולו אפס: זכייה באליפות ליגת העל הטורקית (2018/2019)  זכייה בגביע הטורקי (2017/2018) נבחרת ארמניה: מדליית זהב באליפות אירופה בכדורסל למדינות קטנות (2016) |  |  |  |  |  |  |
הערות שוליים

↑  שי לוי, ‏משרון דרוקר לדן שמיר: דנסטון חתם בבני השרון, באתר ONE‏, 5 בפברואר 2011
↑  Netsdaily.com Nets Signing Bryant Dunston?
↑  משה ברדה, ‏הסנטר בראיין דאנסטון חתם בווירטוס בולוניה, באתר ONE‏, 25 ביולי 2023.
↑  נשאר ביורוליג: התחנה הבאה של דאנסטון, באתר ערוץ הספורט, 17 ביולי 2024.
רשות נחל הירקון

| --- | --- |

 מדינה:  ישראל
 משרד ראשי:  תל אביב יפו
 בעלות:  המשרד להגנת הסביבה
 יושב ראש:  ראש עיריית תל אביב-יפו
 תקופת הפעילות:  1988–הווה (כ־36 שנים)
 אתר האינטרנט של רשות נחל הירקון
 
המפל הנסתר (המכונה גם מפל שרונים) חותם את המקטע העליון של הירקון במפגש עם נחל קנה. כחלק משיקום נחל הירקון על ידי רשות נחל הירקון ורשות הטבע והגנים טופל ושודרג המפגש בין נחל הירקון לנחל קנה בשל הפרש הגבהים בין שני הנחלים
פרויקט שנערך בשיתוף רשות נחל הירקון ומטרתו הייתה לשקם את אוכלוסיית הדג לבנון הירקון, מין אנדמי לישראל
רשות נחל הירקון היא גוף סטטוטורי הכפוף למשרד להגנת הסביבה ומטרתה היא לשקם ולטפח את נחל הירקון. היא הוקמה בשנת 1988 על פי חוק רשויות נחלים ומעיינות וצו רשות נחל הירקון.
הרשות ותפקידיה

הרשות, המאגדת 7 רשויות מקומיות ו-18 גופים נוספים, מנוהלת על ידי מועצה בת 26 חברים שבראשה עומד ראש עיריית תל אביב-יפו, וחברים בה גם מנכ"ל משרד הפנים וראשי הרשויות המקומיות בני ברק, רמת השרון, הוד השרון, רמת גן, פתח תקווה ומועצה אזורית דרום השרון. יושב ראש ההנהלה הוא חזי צאיג והמנהל הכללי של הרשות הוא עורך הדין אילן רוזנבלום. מתוך המועצה, כתשעה חברים מכהנים בהנהלתה של הרשות, הנבחרת על ידי השר לאיכות הסביבה.
לפי צו רשות נחל הירקון, תפקידי הרשות מוגדרים כ"מניעת זיהום הנחל, שיקומו והכשרתו לצורכי קיט ונופש". כמו כן, היא אחראית על סילוק מפגעי תברואה, קביעת תוואי לנחל והסדרת דרכי השימוש בו.
משרדי הרשות שוכנים בסמוך לנחל הירקון בתל אביב.
ראו גם

רשות ניקוז ירקון
השכנים של הירקון
הערות שוליים

↑  צו רשות נחל הירקון, תשמ"ח-1988, באתר Gov.il
↑  אודות, באתר רשות נחל הירקון
↑  מועצת רשות נחל הירקון, באתר רשות נחל הירקון
↑  צו רשות נחל הירקון, תשמ"ח-1988, באתר Gov.il
↑  תפקידים, באתר רשות נחל הירקון
ערך זה הוא קצרמרבנושא ישראל. אתם מוזמנים לתרום לוויקיפדיה ו.
הנרי ונטוורת' מונק

| --- | --- |

 לידה:  6 באפריל 1827 
 פטירה:  24 באוגוסט 1896 (בגיל 69) 
 מקום קבורה:  בית הקברות ביצ'ווד 
 
הנרי ונטוורת' מונק (באנגלית: Henry Wentworth Monk;‏ 6 באפריל 1827 – 24 באוגוסט 1896) היה חוזה, ציוני-נוצרי אדוונטיסט קנדי. קידם את רעיונות "תקומת היהודים", לפיה על מנת להשיג שלום עולמי ומחילה אלוהית, על היהודים להתקבץ חזרה בארץ אבותיהם ולחדש בה את עצמאותם. כן קידם רעיון לפיו בירושלים צריך לקום מרכז עולמי מדיני-משפטי ליישוב סכסוכים בינלאומיים בדרכי שלום. מונק ביקר בארץ ישראל פעמיים.
לקריאה נוספת

אליעזר ויצטום ומשה קליאן, "ירושלים של קדושה ושיגעון, צליינים משיחים והוזים". הוצאת אריה ניר, 2013 עמ' 222-239
פייר ון פאסן

| --- | --- |
אין תמונה חופשית
 לידה:  7 בפברואר 1895 חורינכם, הולנד 
 פטירה:  8 בינואר 1968 (בגיל 72) ניו יורק, ארצות הברית 
 מדינה:  קנדה, ארצות הברית
 שפות היצירה:  אנגלית
 תקופת הפעילות:  1921–1968 (כ־47 שנים)
 
פייר ון פאסן (בהולנדית: Pierre van Paassen; ‏7 בפברואר 1895 – 8 בינואר 1968) היה עיתונאי, סופר וכומר יוניטרי ממוצא הולנדי שפעל בקנדה ובארצות הברית. ון פאסן היה אנטי נאצי, ואנטי פשיסט מובהק, ותמך בציונות וביישוב היהודי בארץ ישראל, עליו כתב בסדרת ספרים שנכתבו מנקודת ראות אוהדת.
מספריו שתורגמו לעברית

עולם שיכול היות טוב, תרגמה מאנגלית חנה בן דוב, הוצאת מ. ניומן, תל אביב, 1950
פרקים ממגילת ימינו: בן הברית הנשכח, תרגם מאנגלית יעקב עדיני, הוצאת מ. ניומן, תל אביב, 1945
קווין בייקון

| --- | --- |

 לידה:  8 ביולי 1958 (בן 66) פילדלפיה, ארצות הברית 
 שם לידה:  Kevin Norwood Bacon 
 סוגה מועדפת:  פולק רוק 
 מדינה:  ארצות הברית 
 תקופת הפעילות:  מ-1978 
 מקום לימודים:  Pennsylvania Governor's School for the Arts  בית הספר על שם ג'וליה מ. מסטרמן  Circle in the Square Theatre School  מכללת אולברייט 
 בן או בת זוג:  קירה סדג'וויק (1988–?) 
 צאצאים:  סוזי בייקון 
 מספר צאצאים:  2 
 פרסים והוקרה:  פרס גלובוס הזהב לשחקן הטוב ביותר - מיני סדרה או סרט טלוויזיה (2009)  פרס סאטורן לשחקן הטוב ביותר בטלוויזיה (2013)  21st Screen Actors Guild Awards  כוכב בשדרת הכוכבים בהוליווד 
 http://www.baconbros.com/
 פרופיל ב-IMDb
 
קווין בייקון (באנגלית: Kevin Bacon; נולד ב-8 ביולי 1958) הוא מוזיקאי, שחקן קולנוע ותיאטרון ובמאי קולנוע אמריקאי, זוכה פרס אובי ופרס גלובוס הזהב.
ביוגרפיה

בייקון נולד וגדל בפילדלפיה שבפנסילבניה. אביו היה מתכנן הערים הנודע אדמונד בייקון, ואמו, רות הילדה הולמס, הייתה מורה ופעילה פוליטית ליברלית. הוא הצעיר מבין ששת אחיו, וביניהם הזמר והמוזיקאי מייקל בייקון.
את לימודיו התיכוניים עשה ב-"Julia R. Masterman School". בגיל 16 זכה במלגה מלאה כדי ללמוד בבית הספר לאמנויות של מושל פנסילבניה באוניברסיטת באקנל, תוכנית אמנותית בת חמישה שבועות במימון המדינה, בה למד תיאטרון תחת ד"ר גלורי ואן סקוט. החוויה גיבשה את תשוקתו של בייקון לאמנות. בגיל 17 עזב את בית הוריו כדי לפתח קריירת משחק בתיאטרון, בניו יורק.
קריירה

הוא החל את קריירת המשחק המקצועי שלו באוף-ברודוויי, ופריצתו בברודוויי אירעה ב-1983, כששיחק לצידם של שון פן וואל קילמר במחזה "Slab Boys".
את בכורת הקולנוע שלו עשה בייקון בסרט "בית החיות" בשנת 1978. שנתיים לאחר מכן, הופיע בסרט האימה הקלאסי "יום שישי ה-13", ומאז זכה לפרסום רב. בשנה זו שיחק במספר פרקים באופרת הסבון "אור מנחה" בתפקיד טי ג'יי וורנר.
בייקון ידוע בשל תפקידיו בסרטים: "פוטלוס" (1984), "קו הדממה" (1990), "פחד עד מוות" (1990), "נהר הפרא" (1994) שעל תפקידו זה היה מועמד לפרס גלובוס הזהב לשחקן המשנה הטוב ביותר, "אפולו 13" (1995), "סליפרס" (1995), "משולש פראי" (1998), "מיסטיק ריבר" (2003), "X-מן: ההתחלה" (2011).
בשנת 1996 ביים את דרמת הטלוויזיה "Losing Chase" לרשת Showtime. הסרט היה מועמד ל-3 פרסי גלובוס הזהב ביניהם לפרס השחקן (בו ברידג'ס), פרס השחקנית (הלן מירן, זכתה) ולסרט הטלוויזיה הטוב ביותר. ב-2005 ביים את סרטו הקולנועי הראשון "מאהב קטן", בו גם כיכב באחד התפקידים הראשיים לצד אשתו קירה סדג'וויק, כמו כן גם סנדרה בולוק ומאט דילון. לאחר מכן, ביים 4 פרקים מתוך סדרת הטלוויזיה "המפענחת".
בשנת 2009 שיחק בסרט הטלוויזיה של HBO "יד המקרה" בתפקיד הלוטננט קולונל מייקל שטרובל. שנה לאחר מכן זכה על משחקו בסרט בפרס גלובוס הזהב ובפרס גילדת שחקני המסך, וקיבל מועמדות לפרס אמי ולפרס סטלייט.
בשנת 2013 החל לגלם את דמותו של ריאן הארדי בסדרת הדרמה "המעקב" בתור סוכן FBI שפרש מתפקידו וכעת חוזר לאחר שפושע שהכניס לכלא פעם נמצא משוחרר בחוץ. את תפקיד זה גילם למשך 3 עונות עד 2015, וזכה בפרס סאטורן לשנת 2013 וקיבל שוב מועמדות לשנת 2014.
בשנת 2017 כיכב בסדרת הטלוויזיה הקומית "אני אוהב את דיק" של רשת אמזון, ועל תפקידו קיבל מועמדות לפרס גלובוס הזהב לשחקן הטוב ביותר בסדרה קומית או סדרה מוזיקלית לשנת 2018. בשנת 2022 השתתף בסרט הסלאשר הלהט"בי "מחנה מסוכן", בו גילם את אוון ויסלר.
חיים אישיים

בייקון נשוי לשחקנית ויורשת הנפט היהודייה קירה סדג'וויק מאז 4 בספטמבר 1988, ולהם שני ילדים, טרוויס סדג'וויק וסוסי בייקון, שאף הופיעה לצד הוריה בסרט "מאהב קטן". ב-1995 הקים יחד עם אחיו מייקל את להקת "האחים בייקון". הלהקה הוציאה ארבעה אלבומים.
פילמוגרפיה > קולנוע

1978 - בית החיות - בתפקיד: צ'יפ דילר, חבר אומגה.
1979 - להתחיל מחדש - בתפקיד: הבעל (זוג צעיר).
1980 - גיבור בגדול ‏- בתפקיד: מתבגר מס' 2.
1980 - יום שישי ה-13 - בתפקיד: ג'אק מארנד, המדריך.
1981 - רק כשאני צוחקת - בתפקיד: דון הולקרופט.
1982 - דיינר - בתפקיד: טימותי פנוויק, ג'וניור.
1984 - פוטלוס - בתפקיד: רן.
1985 - שינויים עצומים ברגע האחרון - בתפקיד: דניס.
1986 - האחות הקטנה - בתפקיד: קצין מבחן.
1986 - קוויקסילבר - בתפקיד: ג'ק קייסי.
1987 - מסע אל הנהר הלבן - בתפקיד: ויק.
1987 - סוף הדרך - בתפקיד: אוורט
1987 - תקועים בדרך - בתפקיד: אברט.
1988 - צירי לידה - בתפקיד: ג'פרסון "ג'ייק" אדוארד בריקס.
1988 - פרקליט במלכוד - בתפקיד: מרטין ת'יל.
1989 - התמונה הגדול - בתפקיד: ניק צ'פמן.
1990 - פחד עד מוות - בתפקיד: ולנטיין מק-קי.
1990 - קו הדממה - בתפקיד: דייוויד לבראקיו.
1991 - פיראטים - בתפקיד: ארי.
1991 - מלכות ההיגיון - בתפקיד: דניס.
1991 - הוא אמר, היא אמרה - בתפקיד: דן הנסון.
1991 - JFK תיק פתוח - בתפקיד: וילי או'קיפי.
1992 - בחורים טובים - בתפקיד: קפטן ג'אק רוס.
1994 - חיזוק על הגובה - בתפקיד: ג'ימי דולן.
1994 - נהר הפרא - בתפקיד: וייד.
1995 - רצח מדרגה ראשונה - בתפקיד: הנרי יאנג.
1995 - אפולו 13 - בתפקיד: ג'אק סוויגארט.
1995 - בלטו - דיבב בתפקיד: בלטו
1996 - סליפרס - בתפקיד: שון נוקס.
1997 - תמונה מושלמת - בתפקיד: סאם.
1997 - היעד לשום מקום - בתפקיד: מייק.
1997 - שקרים באמריקה - בתפקיד: בילי מאג'יק.
1998 - כח הלב - בתפקיד: ריקי שרות'.
1998 - משולש פראי - בתפקיד: ריי דוקאט.
1999 - סודות הרוח - בתפקיד: תום וויצקי.
2000 - הכלב סקיפ - בתפקיד: ג'אק מוריס.
2000 - איש חלול - בתפקיד: סבסטיאן קיין.
2001 - רופא על הכוונת - לאנס פלפס.
2002 - לכודה - בתפקיד: ג'ו היקי.
2003 - מיסטיק ריבר - בתפקיד: שון דאווין.
2003 - תשוקה חותכת - בתפקיד: ג'ון גרהאם.
2004 - וודסמן - בתפקיד: וולטר.
2004 - שוכן המערות - בתפקיד: רנדל פריטצ'ארד.
2005 - מאהב קטן - בתפקיד: מארטי.
2005 - סלון יופי - בתפקיד: חורחה.
2005 - כשהאמת משקרת - בתפקיד: לאני.
2007 - גזר דין מוות - בתפקיד: ניק היום.
2007 - מסילות וקשרים - בתפקיד: טום סטארק.
2007 - אוויר לנשימה - בתפקיד: לאב.
2008 - פרוסט/ניקסון - בתפקיד: ג'אק ברנן.
2009 - יד המקרה - (סרט טלוויזיה) - בתפקיד: לוטננט קולונל מייק סטרובל.
2009 - האחד והיחיד - בתפקיד: דן דברו.
2010 - סופר - בתפקיד: ז'אק.
2011 - פיל לבן - בתפקיד: ג'ימי.
2011 - X-מן: ההתחלה - בתפקיד: קלאוס שמידט / סבסטיאן שו.
2011 - טיפש, מטורף, מאוהב - בתפקיד: דייוויד לינדהאגן.
2012 - המכונית של ג'יין מנספילד - בתפקיד: קרול קולדוול.
2013 - שוטרים מעולם אחר - בתפקיד: האייס.
2015 - ניידת משטרה - בתפקיד: שריף קרצר.
2015 - חוקי הפשע - בתפקיד: צ'ארלס מקגוייר.
2016 - האפלה - בתפקיד: פיטר טיילור.
2016 - הגיבורים של בוסטון - בתפקיד: ריצ'רד.
2017 - טור דה פארם - בתפקיד: דיטמר קלארקן.
2017 - סיפורה של ילדה - בתפקיד: מייקל.
2020 - היית צריך לעזוב (אנ') - בתפקיד: תיאו.
2022 - They/Them - בתפקיד: אוון.
2023 -להשאיר את העולם מאחור - בתפקיד: דני.
2023‏ The Toxic Avenger - בתפקיד: בוב גרבינג'ר.
2024 מקסין - בתפקיד: ג'ון לאבט.
TBA ‏ One Way‏ - בתפקיד: פרד.
TBA‏ Space Oddity‏ - בתפקיד: ג'ף מקאליסטר.
פילמוגרפיה > טלוויזיה

1979 - החיפוש אחר המחר - בתפקיד: טום דמסון.
1979 - המתנה - בתפקיד: טדי - סרט טלוויזיה.
1981-1980 - אור מנחה - בתפקיד: טי ג'יי 'טים' וורנר.
1988 - Lemon Sky‏-בתפקיד: אלן (סרט טלוויזיה של PBS)
1994 - פרייז'ר - בתפקיד: ויק (דיבוב)
2002, 2006 - ויל וגרייס - בתפקיד עצמו.
2011 - רובוט צ'יקן - בתפקיד: פרינגל (דיבוב)
2015-2013 - המעקב - בתפקיד: ראיין הארדי.
2017-2016 - אני אוהבת את דיק - בתפקיד: דיק.
2019 - סינגל מילפית - בתפקיד עצמו.
2019-הווה - העיר על הגבעה - ג'קי רוהר.
2022 - שומרי הגלקסיה בספיישל חג המולד - עצמו
TBA‏ - The Bondsman‏ - האב האלורן.
ראו גם

שש דרגות של קווין בייקון
מספר ארדש-בייקון
הערות שוליים

↑  They/Them, 2022-08-05, נבדק ב-2023-10-10
| פרס גלובוס הזהב לשחקן הטוב ביותר במיני-סדרה או בסרט טלוויזיה |
| --- | --- | --- |
| 1981–2000 | מיקי רוני (1981) • אנתוני אנדרוז (1982) • ריצ'רד צ'מברלין (1983) • טד דנסון (1984) • דסטין הופמן (1985) • ג'יימס וודס (1986) • רנדי קווייד (1987) • מייקל קיין/סטייסי קיץ' (1988) • רוברט דובאל (1989) • ג'יימס גארנר (1990) • בו ברידג'ס (1991) • רוברט דובאל (1992) • ג'יימס גארנר (1993) • ראול ג'וליה (1994) • גארי סיניז (1995) • אלן ריקמן (1996) • וינג ריימס (1997) • סטנלי טוצ'י (1998) • ג'ק למון (1999) • בריאן דנהי (2000) |  |
| 2001–היום | ג'יימס פרנקו (2001) • אלברט פיני (2002) • אל פצ'ינו (2003) • ג'פרי ראש (2004) • ג'ונתן ריס מאיירס (2005) ביל ניי (2006) • ג'ים ברודבנט (2007) • פול ג'יאמטי (2008) • קווין בייקון (2009) • אל פצ'ינו (2010) • אידריס אלבה (2011) • קווין קוסטנר (2012) • מייקל דאגלס (2013) • בילי בוב תורנטון (2014) • אוסקר אייזק (2015) • טום הידלסטון (2016) • יואן מקגרגור (2017) • דארן כריס (2018) • ראסל קרואו (2019) • מארק ראפלו (2020) • מייקל קיטון (2021) • אוון פיטרס (2022) • סטיבן יאון (2023) |  |
| פרס גילדת שחקני המסך לשחקן הטוב ביותר בסרט טלוויזיה או במיני-סדרה |
| --- | --- | --- |
| 1994‏-2009 | ראול ג'וליה (1994) • גארי סיניז (1995) • אלן ריקמן (1996) • גארי סיניז (1997) • כריסטופר ריב (1998) • ג'ק למון (1999) • בריאן דנהי (2000) • בן קינגסלי (2001) • ויליאם ה. מייסי (2002) • אל פצ'ינו (2003) • ג'פרי ראש (2004) • פול ניומן (2005) ג'רמי איירונס (2006) • קווין קליין (2007) • פול ג'יאמטי (2008) • קווין בייקון (2009) |  |
| 2010-היום | אל פצ'ינו (2010) • פול ג'יאמטי (2011) • קווין קוסטנר (2012) • מייקל דאגלס (2013) • מארק רופאלו (2014) • אידריס אלבה (2015) • בריאן קראנסטון (2016) • אלכסנדר סקארסגארד (2017) • דארן כריס (2018) • סם רוקוול (2019) • מארק ראפלו (2020) • מייקל קיטון (2021) • סם אליוט (2022) • סטיבן יאון (2023) |  |
| --- | --- |
בקרת זהויות :  NLI: 987007454685905171  PLWABN: 9810630778405606  BIBSYS: 98015093  BNE: XX1298810  BnF: cb139817766 (data)  GND: 124109659  ISNI: 0000 0001 2129 1300  LCCN: n88034930  LNB: 000249798  MusicBrainz: cc0dbdfc-9b2c-4e31-8448-808412388406  NKC: xx0025279  NLA: 36021861  NLK: KAC2020K8226  NTA: 147880998  RERO: 02-A016294166  SNAC: w6w67gw2  SUDOC: 067287832  Trove: 1189569  VIAF: 39570812   WorldCat (עם VIAF): 39570812 
כוכבו של קווין בייקון בשדרת הכוכבים של הוליווד
5 ביולי

5 ביולי הוא היום ה-186 בשנה (187 בשנה מעוברת) בלוח הגרגוריאני. עד לסיום השנה, נשארו עוד 179 ימים.